b'\n_START_ARTICLE_\nSapnik\n_START_PARAGRAPH_\nS\xc3\xa1pnik ali trah\xc3\xa9ja, starinsko tudi du\xc5\xa1n\xc3\xadk, je cevasti organ, ki je nadaljevanje grla in se v vi\xc5\xa1ini \xc4\x8detrtega do \xc5\xa1estega vratnega vretenca razdeli v sapnici (bronhusa). Spada k dihalom. Je pribli\xc5\xbeno 12 cm dolga cev. Za njim je po\xc5\xbeiralnik, tik pod grlom pa ga obdaja \xc5\xa1\xc4\x8ditnica. Stena sapnika je iz hrustan\xc4\x8dastih obro\xc4\x8dkov, ki zadaj niso sklenjeni, temve\xc4\x8d so med seboj povezani z vezivom. Notranjost sapnika prekriva sluznica z migetal\xc4\x8dnim epitelijem._NEWLINE_Sapnik se v vi\xc5\xa1ini medvreten\xc4\x8dne plo\xc5\xa1\xc4\x8dice med telesom \xc4\x8detrtega in petega prsnega vretenca razcepi v levo in desno glavno sapnico, katerih stena je zgrajena podobno kot stena sapnika. Sapnici vstopata skozi plju\xc4\x8dni lini v plju\xc4\x8da in se razvejita v mnogo\xc5\xa1tevilne manj\xc5\xa1e veje in vejice. V njihovi steni, ki je iz gladkega mi\xc5\xa1i\xc4\x8dja, ni ve\xc4\x8d hrustan\xc4\x8dkov. Na koncu se vejice raz\xc5\xa1irijo v plju\xc4\x8dne me\xc5\xa1i\xc4\x8dke (alveoli).'